1435ኛው የኢድ አልፈጥር በዓል ተከበረ
 1435ኛው የኢድ አል ፈጥር በዓልን ስናከብር ለሐይማኖት ነጻነትና እኩልነት መከበር ኢትዮጵያዊያን ሙስሊሞችና ክርስቲያኖች ያካሄዱትን የትግል ታሪክ ማስታወስ ይገባል ሲሉ የአዲስ አበባ እስልምና ጉዳዮች ከፍተኛ ምክር ቤት ፕሬዚዳንት ዶክተር አህመድ አብዱርሃማን ገለጹ::ዶክተር አህመድ አብዱርሃማን በዓሉ በአዲስ አበባ ስታዲየም በድምቀት ሲከበር እንዳሉት ሙስሊሙ ህብረተሠብ የጀመረውን የጸረ አክራሪነት ትግል በማጠናከርና ህገ መንግስቱን በማስከበር የሀገሪቱን የልማት ጉዞ እንዳይደናቀፍ መጠበቅ አለበት፡፡የአዲስ አበባ ከንቲባን በመወከል መልዕክት ያስተላለፉት የከተማዋ ሠራተኛና ማህበራዊ ጉዳይ ቢሮ ኃላፊ አቶ ኤፍሬም ግዛው የከተማዋ ነዋሪ የአክራሪነት አስተሳሰብን  በመታገሉ ሰላምን ማረጋገጥ ተችሏል ብለዋል፡፡ እንደ ኢሬቴድ ዘገባ በአዲስ አበባ ስታዲየም የተሰባሰቡት የከተማዋ ሙስሊም ማህበረሰብ አባላት ታላቁን የኢድ አል ፈጥር ሶላት በማካሄድ ሃይማኖታዊ ስነ ስርዓቱን አጠናቀው በሰላም ተመልሰዋል፡፡